title: 2014 m. birželio 23 d. Komisijos įgyvendinimo reglamentas (ES) Nr. 695/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
24.6.2014

               LT

               Europos Sąjungos oficialusis leidinys

               L 183/21

         KOMISIJOS ĮGYVENDINIMO REGLAMENTAS (ES) Nr. 695/2014
   2014 m. birželio 23 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 23 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  75,1

                  TR

                  61,5

                  ZZ

                  68,3

                  0707 00 05

                  MK

                  50,7

                  TR

                  85,3

                  ZZ

                  68,0

                  0709 93 10

                  TR

                  109,5

                  ZZ

                  109,5

                  0805 50 10

                  AR

                  109,3

                  BO

                  119,0

                  TR

                  141,7

                  ZA

                  123,1

                  ZZ

                  123,3

                  0808 10 80

                  AR

                  103,0

                  BR

                  76,7

                  CL

                  99,2

                  CN

                  130,3

                  NZ

                  130,7

                  US

                  223,4

                  ZA

                  120,8

                  ZZ

                  126,3

                  0809 10 00

                  TR

                  249,2

                  ZZ

                  249,2

                  0809 29 00

                  TR

                  310,3

                  ZZ

                  310,3

                  0809 30

                  MK

                  87,8

                  ZZ

                  87,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. spalio 7 d. Komisijos įgyvendinimo reglamentas (ES) Nr. 959/2013, kuriuo iš dalies keičiamas Reglamentas (ES) Nr. 1291/2009 dėl respondentinių valdų atrankos žemės ūkio valdų pajamoms nustatyti

text:
8.10.2013

               LT

               Europos Sąjungos oficialusis leidinys

               L 265/3

         KOMISIJOS ĮGYVENDINIMO REGLAMENTAS (ES) Nr. 959/2013
   2013 m. spalio 7 d.
   kuriuo iš dalies keičiamas Reglamentas (ES) Nr. 1291/2009 dėl respondentinių valdų atrankos žemės ūkio valdų pajamoms nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1217/2009, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos bendrijoje (1), ypač į jo 5 straipsnio 4 dalį ir 7 straipsnio 2 dalį,
   kadangi:

               (1)

               Komisijos reglamento (ES) Nr. 1291/2009 (2) 2 straipsnyje nustatytos žemės ūkio valdų ekonominio dydžio ribos, o šio reglamento priede – respondentinių valdų skaičius pagal regionus. Dėl Kroatijos stojimo šiai naujai valstybei narei turėtų būti nustatytas respondentinių valdų ekonominio dydžio ribos ir skaičius;

               (2)

               be to, reikia nustatyti datą, iki kurios Kroatija turi pateikti Komisijai pirmąjį respondentinių valdų atrankos planą;

               (3)

               dėl struktūrinių pokyčių Italijoje sumažėjo mažiausių valdų skaičius ir jų indėlis į bendrą žemės ūkio produkciją, todėl šių valdų nebereikia įtraukti į tyrimą, siekiant ištirti reikšmingiausią žemės ūkio veiklos dalį. Siekiant užtikrinti didesnį Italijos imties reprezentatyvumą, turėtų būti pakoreguotos Italijos valdų ekonominio dydžio ribos ir valdų skaičius;

               (4)

               todėl Reglamentas (ES) Nr. 1291/2009 turėtų būti atitinkamai iš dalies pakeistas;

               (5)

               šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1291/2009 iš dalies keičiamas taip:

               1)

               2 straipsnis iš dalies keičiamas taip:

                           a)

                           tarp Prancūzijai ir Italijai skirtų įtraukų įterpiama ši įtrauka:

                                       „—

                                       :

                                       Kroatija

                                       :

                                       4 000 EUR“;

                           b)

                           Italijai skirta įtrauka pakeičiama taip:

                                       „—

                                       :

                                       Italija:

                                       :

                                       8 000 EUR“;

               2)

               5 straipsnio antra pastraipa papildoma šiuo sakiniu:
               „Iki 2013 m. spalio 31 d. Kroatija pateikia Komisijai 2013 ataskaitinių metų atrankos planą.“;

               3)

               priedas iš dalies keičiamas pagal šio reglamento priedą.

         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Kroatijai jis taikomas nuo 2013 ataskaitinių metų.
   Italijai jis taikomas nuo 2014 ataskaitinių metų.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 7 d.

            Komisijos vardu

            Pirmininkas

         José Manuel BARROSO

      (1)  OL L 328, 2009 12 15, p. 27.

      (2)  2009 m. gruodžio 18 d. Komisijos reglamentas (ES) Nr. 1291/2009 dėl respondentinių valdų atrankos žemės ūkio valdų pajamoms nustatyti (OL L 347, 2009 12 24, p. 14).

      PRIEDAS

                  1)

                  Reglamento (ES) Nr. 1291/2009 priede tarp Prancūzijai ir Italijai skirtų eilučių įterpiama ši eilutė:

                              „860

                              KROATIJA

                              1 251“

                  2)

                  su Italija susijusios eilutės pakeičiamos taip:

                              „ITALIJA

                              221

                              Valle D’Aosta

                              170

                              222

                              Piemonte

                              594

                              230

                              Lombardia

                              717

                              241

                              Trento

                              282

                              242

                              Bolzano

                              338

                              243

                              Veneto

                              707

                              244

                              Friuli

                              451

                              250

                              Liguria

                              431

                              260

                              Emilia Romagna

                              873

                              270

                              Toscana

                              577

                              281

                              Marche

                              452

                              282

                              Umbria

                              460

                              291

                              Lazio

                              587

                              292

                              Abruzzo

                              572

                              301

                              Molise

                              342

                              302

                              Campania

                              667

                              303

                              Calabria

                              510

                              311

                              Puglia

                              723

                              312

                              Basilicata

                              400

                              320

                              Sicilia

                              706

                              330

                              Sardegna

                              547

                              Iš viso Italijoje

                              11 106“


title: 2014 m. rugpjūčio 8 d. Komisijos įgyvendinimo reglamentas (ES) Nr. 873/2014 dėl tam tikrų prekių klasifikavimo Kombinuotojoje nomenklatūroje

text:
13.8.2014

               LT

               Europos Sąjungos oficialusis leidinys

               L 240/2

         KOMISIJOS ĮGYVENDINIMO REGLAMENTAS (ES) Nr. 873/2014
   2014 m. rugpjūčio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 8 d.

            Komisijos vardu

            Pirmininko pavedimu

         Martine REICHERTS

            Komisijos narė

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                              1.

                              Dirbinys, sudarytas iš apvalios apie 15 cm skersmens dalies ir apie 20 cm ilgio pailgos vamzdelio formos dalies.
                              Dirbinio viršutinėje pusėje yra apskrita anga, leidžianti orui patekti į vidų. Apatinėje pusėje, netoli pailgosios dalies galo įtaisytas plastikinis vožtuvėlis.
                              Išorinis paviršius pagamintas iš dviejų viena prie kitos priklijuotų tekstilės medžiagos skiaučių, apgaubiančių vidinę gaminio dalį.
                              Viduje yra apvalus putplasčio cilindras su išpjova viduryje.
                              Uždengus apskritą angą viršutinėje pusėje ir dirbinį spaudant oras stumiamas per pailgąją jo dalį bei vožtuvėlį į pripučiamąjį čiužinį taip jį pripučiant.
                              Dirbinys pateikiamas kaip miniatiūrinis siurblys.
                              (Žr. A nuotrauką) (1)

                  8414 20 80

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis (BAT) ir KN kodus 8414, 8414 20 ir 8414 20 80 atitinkančiais prekių aprašymais.
                  Atsižvelgiant į objektyvias charakteristikas, dirbinys laikytinas rankiniu oro siurbliu, veikiančiu naudojant vien žmogaus fizinę jėgą. Rankiniai siurbliai, veikiantys naudojant vien žmogaus fizinę jėgą ir skirti konkretiems pripučiamiesiems čiužiniams pripūsti, priskiriami 8414 20 20 ir 8414 20 80 subpozicijoms (taip pat žr. Kombinuotosios nomenklatūros (KN) paaiškinimų 8414 20 20 ir 8414 20 80 subpozicijų paaiškinimus).
                  Todėl dirbinys klasifikuotinas kaip kiti rankiniai oro siurbliai priskiriant KN kodą 8414 20 80.

                              2.

                              Inksto formos dirbinys (apie 35 cm × 17 cm dydžio) su pailga vamzdelio formos (apie 25 cm ilgio) dalimi, kurioje įtaisyti trys vožtuvėliai.
                              Dirbinio apatinėje pusėje esantis vožtuvėlis leidžia orui patekti į vidų. Viršutinėje pusėje, netoli pailgosios dalies galo vienas greta kito įtaisyti du plastikiniai vožtuvėliai.
                              Išorinis paviršius pagamintas iš dviejų viena prie kitos priklijuotų tekstilės medžiagos skiaučių, apgaubiančių vidinę gaminio dalį.
                              Viduje yra ovalo formos putplasčio gabalas su išpjova, kurios apačioje įtaisytas vožtuvėlis.
                              Uždengus apatinėje pusėje esantį vožtuvėlį ir dirbinį spaudant oras stumiamas per pailgąją jo dalį bei tolimiausiąjį vožtuvėlį į pripučiamąjį čiužinį taip jį pripučiant.
                              Dirbinys pateikiamas kaip miniatiūrinis siurblys. Jis gali būti naudojamas ir kaip pagalvė, nes vieną iš pailgojoje dalyje esančių vožtuvėlių įkišus į kitą dirbinio viduje esantis oras neišeina.
                              (Žr. B nuotrauką) (1)

                  8414 20 80

                  Klasifikuojama vadovaujantis KN 1, 3 (c punktu) ir 6 BAT ir KN kodus 8414, 8414 20 ir 8414 20 80 atitinkančiais prekių aprašymais.
                  Viena vertus, dirbinys yra pripučiama pagalvėlė, todėl laikytinas stovyklavimo įranga, priskiriama 6306 pozicijai (taip pat žr. Suderintos sistemos paaiškinimų 6306 pozicijos paaiškinimų 5 punktą). Kita vertus, dirbinys laikytinas rankiniu siurbliu, veikiančiu naudojant vien žmogaus fizinę jėgą ir skirtu konkretiems pripučiamiesiems čiužiniams pripūsti, todėl priskirtinas 8414 pozicijai (taip pat žr. KN paaiškinimų 8414 20 20 ir 8414 20 80 subpozicijų paaiškinimus).
                  Kadangi nė vienoje iš dviejų pozicijų prekė nėra aprašyta tiksliau kaip kitoje, kaip apibrėžta 3 BAT a punkte, ir kadangi dirbinys negali būti klasifikuojamas taikant 3 BAT b punktą, jis priskirtinas pozicijai, kuri, kaip apibrėžta 3 BAT c punkte, dviejų lygiaverčių pozicijų (6306 ir 8414) numeracijos požiūriu yra paskutinė.
                  Todėl dirbinys klasifikuotinas kaip kiti rankiniai oro siurbliai priskiriant KN kodą 8414 20 80.

                  A nuotrauka

                  B nuotrauka

         (1)  Paveikslas pateikiamas tik dėl informacijos.


title: 2017 m. kovo 21 d. Komisijos įgyvendinimo reglamentas (ES) 2017/493 dėl užstatų, susijusių su Ukrainos kilmės paukštienos Sąjungos importo tarifinėmis kvotomis, valdomomis pagal Įgyvendinimo reglamentą (ES) 2015/2078, grąžinimo

text:
22.3.2017

               LT

               Europos Sąjungos oficialusis leidinys

               L 76/16

         KOMISIJOS ĮGYVENDINIMO REGLAMENTAS (ES) 2017/493
   2017 m. kovo 21 d.
   dėl užstatų, susijusių su Ukrainos kilmės paukštienos Sąjungos importo tarifinėmis kvotomis, valdomomis pagal Įgyvendinimo reglamentą (ES) 2015/2078, grąžinimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a, c ir d punktus,
   kadangi:

               (1)

               Komisijos įgyvendinimo reglamentu (ES) 2015/2078 (2) leista pradėti naudoti Ukrainos kilmės paukštienos Sąjungos tarifines kvotas ir nustatyta jų administravimo tvarka;

               (2)

               atsižvelgiant į tai, kad 2016 m. lapkričio 30 d. gautas patvirtinimas apie labai patogeniško paukščių gripo (LPPG) protrūkį Ukrainos teritorijoje, ir į Komisijos reglamento (EB) Nr. 798/2008 (3) 9 straipsnyje nustatytus reikalavimus, kuriuos šalys turi atitikti, kad jos būtų laikomos LPPG neužkrėstomis šalimis, negalėjo būti laikoma, kad Ukrainos teritorija nėra užkrėsta ta liga. Todėl Ukrainos valdžios institucijos negalėjo išduoti veterinarijos sertifikatų, kurie būtini norint naminius paukščius ir paukštienos produktus eksportuoti į Sąjungą;

               (3)

               remiantis Ukrainos pateikta informacija, Komisijos įgyvendinimo reglamentu (ES) 2017/193 (4), be kita ko, iš dalies pakeistas Reglamentas (EB) Nr. 798/2008, kad apribojimai būtų taikomi tik iš LPPG užkrėstos Ukrainos teritorijos į Sąjungą įvežamiems naminiams paukščiams ir paukštienos produktams. Todėl Ukrainos valdžios institucijos galėjo išduoti nuo 2017 m. vasario 7 d. į Sąjungą iš LPPG neužkrėstos teritorijos eksportuojamų naminių paukščių ir paukštienos produktų veterinarijos sertifikatus;

               (4)

               todėl nuo 2016 m. lapkričio 30 d. iki gruodžio 31 d. ekonominės veiklos vykdytojai, kuriems buvo suteiktos importo teisės ir išduotos importo licencijos tarifinės kvotos laikotarpiu nuo 2016 m. sausio 1 d. iki gruodžio 31 d. importuoti paukštieną laikantis Įgyvendinimo reglamento (ES) 2015/2078 nurodytų importo tarifinių kvotų, negalėjo įsigyti produktų. Be to, ekonominės veiklos vykdytojams, kuriems buvo suteiktos importo teisės tarifinės kvotos laikotarpio daliai nuo 2017 m. sausio 1 d. iki kovo 31 d., būtų sudėtinga įsigyti produktų, atsižvelgiant į tai, kad juos buvo galima importuoti tik po 2017 m. vasario 7 d., ir į tai, kad tam tikrai Ukrainos teritorijai tebetaikomi apribojimai;

               (5)

               todėl būtina nustatyti, kad pateikti užstatai, susiję su tomis importo teisėmis ir vėlesnėmis importo licencijomis, kuriomis nebuvo pasinaudota iki 2016 m. gruodžio 31 d., taip pat su tomis importo teisėmis, kuriomis nebuvo pasinaudota iki 2017 m. gruodžio 31 d., laikantis tam tikrų sąlygų turėtų būti grąžinti;

               (6)

               atsižvelgiant į tai, kad ši priemonė gali būti susijusi su 2015 m. pabaigoje arba 2016 m. pradžioje pateiktais užstatais, ekonominės veiklos vykdytojams turėtų būti suteikta galimybė kuo greičiau pateikti prašymus grąžinti užstatą. Todėl šis reglamentas turėtų įsigalioti kitą dieną po jo paskelbimo;

               (7)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Užstatų, susijusių su laikotarpiu nuo 2016 m. sausio 1 d. iki gruodžio 31 d., grąžinimas
   1.   Pagal Įgyvendinimo reglamento (ES) 2015/2078 3 straipsnio 2 dalį ir 4 straipsnio 4 dalį pateikti užstatai, susiję su atitinkamai importo teisėmis ir importo licencijomis, atitinkamų ekonominės veiklos vykdytojų prašymu grąžinami su sąlyga, kad iki 2016 m. gruodžio 31 d. importo teisėmis arba licencijomis buvo pasinaudota tik iš dalies arba nepasinaudota visai.
   2.   Grąžinama 1 dalyje nurodytų užstatų dalis yra proporcinga importo teisių ir licencijų daliai, kuria nepasinaudota iki 2016 m. gruodžio 31 d.
   2 straipsnis
   Užstatų, susijusių su laikotarpiu nuo 2017 m. sausio 1 d. iki gruodžio 31 d., grąžinimas
   1.   Pagal Įgyvendinimo reglamento (ES) 2015/2078 3 straipsnio 2 dalį pateikti užstatai, susiję su importo teisėmis, suteiktomis laikotarpio daliai nuo 2017 m. sausio 1 d. iki kovo 31 d., atitinkamų ekonominės veiklos vykdytojų prašymu grąžinami su sąlyga, kad iki 2017 m. gruodžio 31 d. importo teisėmis buvo pasinaudota tik iš dalies arba nepasinaudota visai.
   2.   Grąžinama 1 dalyje nurodytų užstatų dalis yra proporcinga importo teisių daliai, kuria nepasinaudota iki 2017 m. gruodžio 31 d.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 21 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2015 m. lapkričio 18 d. Komisijos įgyvendinimo reglamentas (ES) 2015/2078, kuriuo leidžiama pradėti naudoti Ukrainos kilmės paukštienos Sąjungos importo tarifines kvotas ir nustatoma jų administravimo tvarka (OL L 302, 2015 11 19, p. 63).

      (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

      (4)  2017 m. vasario 3 d. Komisijos įgyvendinimo reglamentas (ES) 2017/193, kuriuo dėl labai patogeniško paukščių gripo ir su juo susijusių Ukrainos įrašų trečiųjų šalių, iš kurių leidžiama į Sąjungą įvežti tam tikras prekes, sąrašuose iš dalies keičiamas Sprendimo 2007/777/EB II priedas ir Reglamento (EB) Nr. 798/2008 I priedas (OL L 31, 2017 2 4, p. 13).


title: 2015 m. gruodžio 16 d. Tarybos įgyvendinimo reglamentas (ES) 2015/2350, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

text:
17.12.2015

               LT

               Europos Sąjungos oficialusis leidinys

               L 331/1

         TARYBOS ĮGYVENDINIMO REGLAMENTAS (ES) 2015/2350
   2015 m. gruodžio 16 d.
   kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 32 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. sausio 18 d. Taryba priėmė Reglamentą (ES) Nr. 36/2012;

               (2)

               vienas asmuo ir du subjektai nebeturėtų būti Reglamento (ES) Nr. 36/2012 II priede pateiktame fizinių ir juridinių asmenų, subjektų ar organizacijų, kuriems taikomos ribojamosios priemonės, sąraše;

               (3)

               todėl Reglamentas (ES) Nr. 36/2012 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 36/2012 II priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 16 d.

            Tarybos vardu

            Pirmininkas

         C. DIESCHBOURG

      (1)  OL L 16, 2012 1 19, p. 1.

      PRIEDAS
      Toliau nurodytas asmuo ir du subjektai bei su jais susiję įrašai išbraukiami iš Reglamento (ES) Nr. 36/2012 II priede pateikto sąrašo:
      A.   Asmenys
      205. Samir Hamsho
      B.   Subjektai
      68. Syria Steel SA
      69. Al Buroj Trading


title: 2012 m. lapkričio 16 d. Komisijos įgyvendinimo reglamentas (ES) Nr. 1079/2012, kuriuo nustatomi bendrame Europos danguje naudojamų kalbinio ryšio kanalų išskirstymo reikalavimai  Tekstas svarbus EEE

text:
17.11.2012

               LT

               Europos Sąjungos oficialusis leidinys

               L 320/14

         KOMISIJOS ĮGYVENDINIMO REGLAMENTAS (ES) Nr. 1079/2012
   2012 m. lapkričio 16 d.
   kuriuo nustatomi bendrame Europos danguje naudojamų kalbinio ryšio kanalų išskirstymo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 552/2004 dėl Europos oro eismo valdymo tinklo sąveikos (sąveikos reglamentas) (1), ypač į jo 3 straipsnio 5 dalį,
   kadangi:

               (1)

               pagal 2004 m. kovo 10 d. Europos Parlamento ir Tarybos reglamento (EB) Nr. 549/2004, nustatančio bendro Europos dangaus sukūrimo pagrindą (pagrindų reglamentas) (2), 8 straipsnio 1 dalį Komisija įgaliojo Eurokontrolę parengti oro ir žemės kalbinio ryšio, kuriam naudojamas 8,33 kHz kanalų išskirstymas, suderinto diegimo reikalavimus. Šiame reglamente remiamasi 2011 m. liepos 12 d. ataskaita, parengta vykdant minėtus įgaliojimus;

               (2)

               po pirmojo įgaliojimų vykdymo etapo priimtas 2007 m. spalio 26 d. Komisijos reglamentas (EB) Nr. 1265/2007, nustatantis oro ir žemės kalbinio ryšio kanalų, naudojamų bendrame Europos danguje, išskirstymo reikalavimus (3), kuriuo siekta suderintai įdiegti oro ir žemės kalbinį ryšį, kuriam naudojamas 8,33 kHz kanalų išskirstymas, oro erdvėje virš 195 skrydžių lygio (toliau – FL);

               (3)

               konkrečios Reglamento (EB) Nr. 1265/2007 nuostatos, daugiausia susijusios su procedūromis, jau buvo taikomos oro erdvėje žemiau FL 195;

               (4)

               anksčiau pritaikius 8,33 kHz kanalų išskirstymą erdvėje virš FL 195 dažnių juostų perpildymo problema išspręsta tik iš dalies; daugeliui valstybių narių vis sunkiau patenkinti naujų dažnio skyrimų paklausą aviacijos judriojo ryšio priemonių tarnybos 117,975–137 MHz juostoje (toliau – VHF juosta);

               (5)

               vienintelė reali galimybė išspręsti VHF juostos perpildymo problemą vidutinės trukmės ir ilguoju laikotarpiu yra toliau diegti oro ir žemės kalbinį ryšį, kuriam naudojamas 8,33 kHz kanalų išskirstymas;

               (6)

               jei nebus galima patenkinti dažnio paskyrimų paklausos, bus uždelstas arba neįmanomas oro erdvės naudojimo tobulinimas siekiant padidinti pajėgumą, todėl padidės vėlavimas, ir tai susiję su didelėmis išlaidomis;

               (7)

               2011 m. liepos 7 d. Komisijos reglamentu (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010 (4), įsteigtas tinklo valdytojas koordinuoja ir derina procesus ir tvarką, kad būtų padidintas aviacijos dažnių valdymo efektyvumas. Jis taip pat koordinuoja ankstyvą dažnių poreikio nustatymą ir su dažniais susijusių problemų sprendimą;

               (8)

               visoje Europos oro erdvėje suderintai naudojant dažnius konkrečiais tikslais (už tai būtų atsakingos valstybės narės) būtų optimizuojamas ribotų radijo spektro išteklių naudojimas. Todėl pereinant prie 8,33 kHz kanalų išskirstymo dažnių juostose reikėtų atsižvelgti į tai, kokių veiksmų galėtų imtis tinklo valdytojas, kad būtų užtikrintas suderintas dažnių naudojimas, daugiausia bendrojoje aviacijoje oro ir oro ryšių tikslais, taip pat konkrečiais su bendrosios aviacijos veikla susijusiais tikslais;

               (9)

               dėl investicijų, padarytų taikant Reglamentą (EB) Nr. 1265/2007, labai sumažėjo 8,33 kHz kanalų išskirstymo diegimo išlaidos oro erdvėje žemiau FL 195 oro navigacijos paslaugų teikėjams ir veiklos vykdytojams, kurių orlaiviai skrenda didesniame nei FL 195 aukštyje;

               (10)

               reikalavimas, kad bendrosios aviacijos orlaiviuose, kuriais vykdomi skrydžiai pagal vizualiųjų skrydžių taisykles, būtų įrengta 8,33 kHz kanalų išskirstymo funkcijas turinti radijo ryšio įranga, būtų susijęs su didelėmis išlaidomis, o praktinė nauda vykdant skrydžius tais orlaiviais būtų ribota;

               (11)

               Europos civilinės aviacijos įrangos organizacijos (Eurocae) specifikacija ED-23B turėtų būti laikoma pakankama orlaivių įrangos funkcijų atitikties nustatymo priemone;

               (12)

               orlaivių įranga, atitinkanti Eurocae specifikaciją ED-23C, užtikrina geresnes ryšio charakteristikas. Todėl, kai įmanoma, jai turėtų būti teikiama pirmenybė prieš orlaivių įrangą, atitinkančią Eurocae specifikaciją ED-23B;

               (13)

               valstybiniams orlaiviams taikomose priemonėse turėtų būti atsižvelgta į specialius su tais orlaiviais susijusius apribojimus ir atitinkamus įgyvendinimo terminus;

               (14)

               šis reglamentas neturėtų būti taikomas karinėms operacijoms ir mokymui pagal Reglamento (EB) Nr. 549/2004 1 straipsnio 2 dalį;

               (15)

               kol bus surasta tinkama alternatyva, valstybėse narėse, kuriose taikomi bendri Šiaurės Atlanto sutarties organizacijos (NATO) dažnių reikalavimai, turėtų būti išsaugotas 122,1 MHz dažnis, atitinkantis 25 kHz kanalų išskirstymą, kad juo galėtų naudotis valstybiniai orlaiviai, kuriuose nėra radijo ryšio įrangos, turinčios 8,33 kHz kanalų išskirstymo funkcijas;

               (16)

               siekiant išlaikyti arba pagerinti esamą veiklos saugos lygį valstybės narės turėtų užtikrinti, kad suinteresuotosios šalys atliktų saugos vertinimą, įskaitant pavojaus nustatymo, rizikos vertinimo ir mažinimo procesus. Siekiant tuos procesus darniai įdiegti sistemose, kurioms taikomas šis reglamentas, kartu su visais sąveikos ir veikimo charakteristikų reikalavimais reikia nustatyti ir konkrečius saugos reikalavimus;

               (17)

               pagal Reglamentą (EB) Nr. 552/2004, sąveikumo įgyvendinimo taisyklėse turėtų būti nustatytos specialios atitikties vertinimo procedūros, pagal kurias būtų vertinama sudedamųjų dalių atitiktis arba tinkamumas naudoti ir atliekama sistemų patikra;

               (18)

               sudedamųjų dalių, kurioms taikomas šis reglamentas, rinkos branda tokia, kad tų dalių atitiktį arba tinkamumą naudoti galima tinkamai įvertinti taikant vidinę gamybos kontrolę, taikant procedūras, aprašytas 2008 m. liepos 9 d. Europos Parlamento ir Tarybos sprendimo Nr. 768/2008/EB dėl bendrosios gaminių pardavimo sistemos ir panaikinančio Sprendimą 93/465/EEB (5) II priedo A modulyje;

               (19)

               siekiant aiškumo Reglamentas (EB) Nr. 1265/2007 turėtų būti panaikintas;

               (20)

               šiame reglamente numatytos priemonės atitinka Bendro dangaus komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiame reglamente nustatomi oro ir žemės kalbinio ryšio, pagrįsto 8,33 kHz kanalų išskirstymu, suderinto diegimo reikalavimai.
   2 straipsnis
   Taikymo sritis
   1.   Šis reglamentas taikomas visai radijo ryšio įrangai, veikiančiai 117,975–137 MHz juostoje (toliau – VHF juosta), skirtoje aviacijos judriojo ryšio priemonių tarnybai, įskaitant sistemas, jų sudedamąsias dalis ir susijusias procedūras.
   2.   Šis reglamentas taikomas skrydžio duomenų apdorojimo sistemoms, kuriomis naudojasi skrydžių valdymo tarnybos, teikdamos paslaugas bendrojo oro eismo orlaiviams, tų sistemų sudedamosioms dalims ir susijusioms procedūroms.
   3.   Šis reglamentas taikomas visiems bendrojo oro eismo skrydžiams, vykdomiems Tarptautinės civilinės aviacijos organizacijos (ICAO) EUR regiono oro erdvėje, kurioje valstybės narės pagal Europos Parlamento ir Tarybos reglamentą (EB) Nr. 550/2004 (6) yra atsakingos už oro eismo paslaugų teikimą.
   4.   Pakeitimo reikalavimai netaikomi dažnio paskyrimams,

               a)

               kuriems toliau taikomas 25 kHz kanalų išskirstymas šiais dažniais:

                           i)

                           avariniu dažniu (121,5 MHz);

                           ii)

                           paieškos ir gelbėjimo operacijų pagalbiniu dažniu (123,1 MHz);

                           iii)

                           VHF skaitmeninio ryšio (VDL) dažniais (136,725 MHz, 136,775 MHz, 136,825 MHz, 136,875 MHz, 136,925 MHz ir 136,975 MHz);

                           iv)

                           orlaivių ryšių adresavimo ir pranešimų sistemos (ACARS) dažniais (131,525 MHz, 131,725 MHz ir 131,825 MHz);

               b)

               pagal kuriuos naudojama paslinktojo nešlio sistema taikant 25 kHz kanalų išskirstymą.

         5.   Nereikalaujama, kad 8,33 kHz kanalų išskirstymo funkciją turėtų radijo ryšio įranga, skirta naudoti tik pagal vieną arba daugiau dažnio paskyrimų, kuriems toliau taikomas 25 kHz kanalų išskirstymas.
   3 straipsnis
   Apibrėžtys
   Šiame reglamente vartojamų terminų apibrėžtys nustatytos Reglamento (EB) Nr. 549/2004 2 straipsnyje. Kitų vartojamų terminų apibrėžtys:
   1.   kanalas– skaitmeninis kodas, naudojamas derinant kalbinio ryšio įrangą, pagal kurį galima vienareikšmiškai nustatyti taikomą radijo ryšio dažnį ir kanalų išskirstymą;
   2.   8,33 kHz kanalų išskirstymas– kanalų išskirstymas, kai vardiniai kanalų vidurio dažniai atskiriami 8,33 kHz intervalais;
   3.   radijo ryšio įranga– bet koks įrengtas, nešiojamasis ar rankinis įrenginys, skirtas perduoti ir (arba) gauti pranešimus VHF juostoje;
   4.   centrinis registras– registras, kuriame nacionalinis dažnių valdytojas pagal Reglamentą (ES) Nr. 677/2011 registruoja būtinus su kiekvienu dažnio paskyrimu susijusius veiklos, techninius ir administracinius duomenis;
   5.   pakeitimas į 8,33 kHz– centriniame registre užregistruoto dažnio paskyrimo, kuriam taikomas 25 kHz kanalų išskirstymas, pakeitimas į dažnio paskyrimą, kuriam taikomas 8,33 kHz kanalų išskirstymas;
   6.   dažnio paskyrimas– valstybės narės išduodamas leidimas naudoti radijo dažnį arba radijo dažnių kanalą nustatytomis sąlygomis, kad būtų galima naudotis radijo ryšio įranga;
   7.   veiklos vykdytojas– asmuo, organizacija ar įmonė, naudojantys orlaivius arba siūlantys juos naudoti;
   8.   pagal vizualiųjų skrydžių taisykles vykdomi skrydžiai– bet kurie pagal vizualiųjų skrydžių taisykles vykdomi skrydžiai, kaip apibrėžta 1944 m. Čikagos Tarptautinės civilinės aviacijos konvencijos (toliau – Čikagos konvencija) 2 priede;
   9.   valstybinis orlaivis– bet koks karinių, muitinės ar policijos tarnybų naudojamas orlaivis;
   10.   paslinktojo nešlio sistema– sistema, kurioje, siekiant sumažinti trukdžius, dviejų arba daugiau antžeminių siųstuvų signalai yra paslinkti vardinio kanalo vidurio dažnio atžvilgiu ir kuri naudojama tuo atveju, kai paskirtajame skrydžių valdymo rajone neįmanoma užtikrinti radijo ryšio vienu antžeminiu siųstuvu;
   11.   orlaivio radijo ryšio įranga– vienas arba daugiau orlaivyje įmontuotų radijo ryšio įrenginių, kuriais įgaliotas skrydžio įgulos narys naudojasi vykdydamas skrydį;
   12.   radijo ryšio įrangos patobulinimas– radijo ryšio įrangos pakeitimas kito modelio ar kito dalies numerio įranga;
   13.   paskirtasis skrydžių valdymo rajonas– tam tikros paslaugos teikimo oro erdvės zona, kurioje užtikrinama paslaugos radijo dažnių apsauga;
   14.   skrydžių valdymo tarnyba (ATC tarnyba)– rajono skrydžių valdymo centras, prieigos skrydžių valdymo tarnyba arba aerodromo skrydžių valdymo bokštas;
   15.   darbo aplinka– baldai ir techninė įranga, kuriais naudodamiesi oro eismo paslaugas (ATS) teikiantys darbuotojai vykdo jiems pagal pareigas paskirtas užduotis;
   16.   radijo telefonija– tam tikra radijo ryšio rūšis, pirmiausia skirta keistis informacija žodžiu;
   17.   susitarimo dokumentas– dviejų gretimų ATS tarnybų sudarytas susitarimas, kuriame nustatoma, kaip suderinti atitinkamas ATS tarnybų atsakomybės sritis;
   18.   integruota pradinio skrydžio plano apdorojimo sistema (IFPS)– Europos oro eismo valdymo tinklo sistema, kuria naudojantis skrydžių planų apdorojimo ir skirstymo paslauga, susijusi su skrydžių planų priėmimu, tvirtinimu ir skirstymu, centralizuotai teikiama oro erdvėje, kuriai taikomas šis reglamentas;
   19.   valstybinis krovininis orlaivis– valstybinis orlaivis su fiksuotaisiais sparnais žmonėms ir (arba) kroviniams skraidinti;
   20.   oro uosto operatorius– oro uostą valdanti institucija, kaip apibrėžta Tarybos reglamente (EEB) Nr. 95/93 (7);
   21.   skrydžių valdymo ryšys– ryšys, kurį palaiko orlaivių naudotojai ir nuo kurio taip pat priklauso skrydžių sauga, reguliarumas ir efektyvumas.
   4 straipsnis
   Radijo ryšio įrangos sąveikumo ir veikimo charakteristikų reikalavimai
   1.   Radijo ryšio įrangos, skirtos naudoti VHF juostoje, gamintojai arba Sąjungoje įsisteigę jų įgaliotieji atstovai užtikrina, kad nuo 2013 m. lapkričio 17 d. visa rinkai pateikiama radijo ryšio įranga turėtų 8,33 kHz kanalų išskirstymo funkciją.
   2.   Oro navigacijos paslaugų teikėjai, veiklos vykdytojai ir kiti radijo ryšio įrangos naudotojai arba savininkai užtikrina, kad visa radijo ryšio įranga, pradedama naudoti nuo 2013 m. lapkričio 17 d., turėtų 8,33 kHz kanalų išskirstymo funkciją.
   3.   Valstybės narės užtikrina, kad orlaiviuose, kurių tinkamumo skraidyti pažymėjimas arba atskiras leidimas vykdyti skrydžius pirmą kartą išduodamas Sąjungoje nuo 2012 m. lapkričio 17 d. ir kuriuose reikalaujama turėti radijo ryšio įrangą, būtų 8,33 kHz kanalų išskirstymo funkcijas turinti radijo ryšio įranga.
   4.   Oro navigacijos paslaugų teikėjai, veiklos vykdytojai ir kiti radijo ryšio įrangos naudotojai arba savininkai užtikrina, kad visa nuo 2013 m. lapkričio 17 d. patobulinta jų radijo ryšio įranga turėtų 8,33 kHz kanalų išskirstymo funkciją.
   5.   Valstybės narės užtikrina, kad ne vėliau kaip 2017 m. gruodžio 31 d. visa radijo ryšio įranga turėtų 8,33 kHz kanalų išskirstymo funkciją, išskyrus antžeminę radijo ryšio įrangą, kurią naudoja oro navigacijos paslaugų teikėjai.
   6.   Be 8,33 kHz kanalų išskirstymo funkcijos, 1–5 dalyse nurodyta įranga turi būti tinkama veikti dažniais, kurie atitinka 25 kHz intervalais išskirstytus kanalus.
   7.   8,33 kHz kanalų išskirstymo funkciją turinčios antžeminės radijo ryšio įrangos naudotojai arba savininkai užtikrina, kad šios radijo ryšio įrangos veikimo charakteristikos ir antžeminės dalies siųstuvas ir imtuvas atitiktų II priedo 1 punkte nurodytų ICAO standartų reikalavimus.
   8.   8,33 kHz kanalų išskirstymo funkciją turinčios orlaivio radijo ryšio įrangos naudotojai arba savininkai užtikrina, kad šios radijo ryšio įrangos veikimo charakteristikos atitiktų II priedo 2 punkte nurodytų ICAO standartų reikalavimus.
   5 straipsnis
   Veiklos vykdytojų įpareigojimai
   1.   Veiklos vykdytojas nevykdo skrydžių orlaiviu didesniame nei FL 195 aukštyje, jei orlaivio radijo ryšio įranga neturi 8,33 kHz kanalų išskirstymo funkcijos.
   2.   Nuo 2014 m. sausio 1 d. veiklos vykdytojas nevykdo skrydžių orlaiviu pagal skrydžių pagal prietaisus taisykles I priede išvardytų valstybių narių A, B ir C klasių oro erdvėje, jei orlaivio radijo ryšio įranga neturi 8,33 kHz kanalų išskirstymo funkcijos.
   3.   Dėl 2 dalyje nurodyto reikalavimo turėti radijo ryšio įrangą, turinčią 33 kHz kanalų išskirstymo funkciją, veiklos vykdytojas nevykdo skrydžių orlaiviu pagal vizualiųjų skrydžių taisykles rajonuose, kuriuose naudojamas 8,33 kHz kanalų išskirstymas, jei orlaivio radijo ryšio įranga neturi 8,33 kHz kanalų išskirstymo funkcijos.
   4.   Nepažeidžiant 2 straipsnio 5 dalies, nuo 2018 m. sausio 1 d. veiklos vykdytojas nevykdo skrydžių orlaiviu oro erdvėje, kurioje reikalaujama turėti radijo ryšio įrangą, jei orlaivio radijo ryšio įranga neturi 8,33 kHz kanalų išskirstymo funkcijos.
   6 straipsnis
   Pakeitimo į 8,33 kHz reikalavimai
   1.   Valstybės narės užtikrina, kad sektoriuose, kuriuose žemesnis lygis yra FL 195 lygyje arba aukščiau jo, visi kalbinio ryšio dažnio paskyrimai būtų pakeisti į paskyrimus, kuriems taikomas 8,33 kHz kanalų išskirstymas.
   2.   Jei išskirtiniais atvejais 1 dalies įgyvendinti neįmanoma, valstybė narė priežastis praneša Komisijai.
   3.   I priede išvardytos valstybės narės iki 2014 m. gruodžio 31 d. užtikrina, kad naujų pakeitimų į 8,33 kHz kanalų išskirstymą skaičius sudarytų bent 25 % viso į centrinį registrą įtrauktų dažnio paskyrimų, kuriems taikomas 25 kHz išskirstymas ir kurie valstybėje narėje paskirti konkrečiam rajono skrydžių valdymo centrui (toliau – ACC), skaičiaus. Šie pakeitimai apima ne vien ACC dažnio paskyrimus ir į juos neįtraukiami vadovavimo skrydžiams ryšio dažnio paskyrimai.
   4.   Į bendrą 3 dalyje nurodytų valstybės 25 kHz ACC dažnio paskyrimų skaičių neįtraukiami:

               a)

               dažnio paskyrimai, pagal kuriuos naudojama 25 kHz paslinktojo nešlio sistema;

               b)

               dažnio paskyrimai, pagal kuriuos dėl saugos reikalavimų ir toliau naudojamas 25 kHz išskirstymas;

               c)

               25 kHz išskirstymą atitinkantys dažnio paskyrimai, naudojami valstybiniams orlaiviams.

         5.   I priede išvardytos valstybės narės iki 2013 m. gruodžio 31 d. Komisijai praneša pakeitimų, kuriuos galima įgyvendinti pagal 3 dalį, skaičių.
   6.   Jei 3 ir 4 dalyse nurodytos 25 % normos pasiekti negalima, valstybė narė savo pranešime Komisijai nurodo priežastis ir pasiūlo alternatyvią datą, iki kurios įgyvendins tuos pakeitimus.
   7.   Pranešime Komisijai taip pat nurodomi dažnių paskyrimai, kurių pakeisti neįmanoma, ir nurodomos priežastys, dėl kurių neįmanoma pakeisti dažnių paskyrimų.
   8.   I priede išvardytos valstybės narės užtikrina, kad nuo 2015 m. sausio 1 d. visi į centrinį registrą įtraukti vadovavimo skrydžiams ryšio dažnio paskyrimai būtų dažnio paskyrimai, kuriems taikomas 8,33 kHz kanalų išskirstymas.
   9.   Jei dėl techninių priežasčių negalima užtikrinti, kad būtų laikomasi 8 dalies nuostatos, valstybės narės iki 2014 m. gruodžio 31 d. Komisijai praneša vadovavimo skrydžiams ryšio dažnio paskyrimus, kurie nebus pakeisti, ir nurodo priežastis.
   10.   Valstybės narės užtikrina, kad iki 2018 m. gruodžio 31 d. visi dažnio paskyrimai būtų pakeisti į dažnio paskyrimus, kuriems taikomas 8,33 kHz kanalų išskirstymas, išskyrus:

               a)

               dažnio paskyrimus, pagal kuriuos dėl saugos reikalavimų ir toliau naudojamas 25 kHz išskirstymas;

               b)

               25 kHz išskirstymą atitinkančius dažnio paskyrimus, naudojamus valstybiniams orlaiviams.

         7 straipsnis
   Įpareigojimai oro navigacijos paslaugų teikėjams
   1.   Oro navigacijos paslaugų teikėjai užtikrina, kad jų naudojamos kalbinio ryšio sistemos, kuriose naudojamas 8,33 kHz kanalų išskirstymas, būtų tinkamos užtikrinti pakankamą skrydžių vadovų ir lakūnų kalbinį ryšį paskirtajame skrydžių valdymo rajone.
   2.   Pagal Komisijos reglamentą (EB) Nr. 1032/2006 (8) oro navigacijos paslaugų teikėjai pranešimo ir pradinio derinimo procesus į naudojamas skrydžio duomenų apdorojimo sistemas įdiegia taip:

               a)

               ATC tarnybos keičiasi informacija apie tai, ar orlaivio radijo ryšio įranga turi 8,33 kHz kanalų išskirstymo funkciją;

               b)

               informacija apie tai, ar orlaivio radijo ryšio įranga turi 8,33 kHz kanalų išskirstymo funkciją, perduodama į atitinkamą darbo vietą;

               c)

               skrydžių vadovas turi galimybę iš dalies pakeisti informaciją apie tai, ar orlaivio radijo ryšio įranga turi 8,33 kHz kanalų išskirstymo funkciją.

         8 straipsnis
   Susijusios procedūros
   1.   Oro navigacijos paslaugų teikėjai, veiklos vykdytojai ir kiti radijo ryšio įrangos naudotojai užtikrina, kad radijo telefonijos ryšio perdavimo kanalas būtų identifikuojamas visais šešiais skaitinio žymens skaitmenimis, išskyrus kai penktas ir šeštas skaitmenys yra „0“ (tuo atveju tas kanalas identifikuojamas pirmais keturiais skaitmenimis).
   2.   Oro navigacijos paslaugų teikėjai, veiklos vykdytojai ir kiti radijo ryšio įrangos naudotojai užtikrina, kad jų naudojamos oro ir žemės kalbinio ryšio procedūros atitiktų II priedo 3 punkte nurodytų ICAO standartų reikalavimus.
   3.   Oro navigacijos paslaugų teikėjai užtikrina, kad orlaiviams, kurių įranga turi 8,33 kHz kanalų išskirstymo funkciją, ir orlaiviams, kuriuose tokios įrangos nėra, taikomos procedūros būtų nurodytos ATS tarnybų susitarimo dokumentuose.
   4.   Visi veiklos vykdytojai ir jų vardu veikiantys įgaliotieji asmenys užtikrina, kad orlaivių, kurių radijo ryšio įranga turi 8,33 kHz kanalų išskirstymo funkciją, skrydžio plano 10 punkte būtų nurodyta raidė „Y“.
   5.   Veiklos vykdytojai ir jų vardu veikiantys įgaliotieji asmenys užtikrina, kad planuojant skristi oro erdvėje, kurioje reikalaujama turėti radijo ryšio įrangą su 8,33 kHz kanalų išskirstymo funkcija, orlaiviu, kuriame tokios įrangos nėra ir kuriam taikoma reikalavimo turėti įrangą išimtis, orlaivio skrydžio plane būtų pateiktas atitinkamas indikatorius.
   6.   Jei skrydžio statusas radijo ryšio įrangos su 8,33 kHz kanalų išskirstymo funkcija atžvilgiu pasikeičia, veiklos vykdytojai arba jų vardu veikiantys asmenys į IFPS nusiunčia pakeitimo pranešimą, kurio atitinkamame punkte įrašomas reikiamas rodiklis.
   7.   Tinklo valdytojas užtikrina, kad IFPS apdorotų ir paskleistų gautą informaciją apie skrydžių planuose nurodytus duomenis apie radijo ryšio įrangą su 8,33 kHz kanalų išskirstymo funkcija.
   9 straipsnis
   Valstybiniams orlaiviams skirtos priemonės
   1.   Valstybės narės užtikrina, kad valstybiniuose krovininiuose orlaiviuose, kuriais vykdomi skrydžiai didesniame nei FL 195 aukštyje, būtų radijo ryšio įranga, turinti 8,33 kHz kanalų išskirstymo funkciją.
   2.   Jei dėl viešųjų pirkimų apribojimų negalima užtikrinti, kad būtų laikomasi 1 dalies nuostatos, ne vėliau kaip 2012 m. gruodžio 31 d. valstybės narės užtikrina, kad valstybiniuose krovininiuose orlaiviuose, kuriais vykdomi skrydžiai didesniame nei FL 195 aukštyje, būtų radijo ryšio įranga, turinti 8,33 kHz kanalų išskirstymo funkciją.
   3.   Valstybės narės užtikrina, kad valstybiniuose nekrovininiuose orlaiviuose, kuriais vykdomi skrydžiai didesniame nei FL 195 aukštyje, būtų radijo ryšio įranga, turinti 8,33 kHz kanalų išskirstymo funkciją.
   4.   Valstybės narės gali leisti nesilaikyti 3 dalies nuostatos dėl šių priežasčių:

               a)

               svarbių techninių ar biudžetinio pobūdžio apribojimų;

               b)

               viešųjų pirkimų apribojimų.

         5.   Jei dėl viešųjų pirkimų apribojimų negalima užtikrinti, kad būtų laikomasi 3 dalies nuostatos, ne vėliau kaip 2015 m. gruodžio 31 d. valstybės narės užtikrina, kad valstybiniuose nekrovininiuose orlaiviuose, kuriais vykdomi skrydžiai didesniame nei FL 195 aukštyje, būtų radijo ryšio įranga, turinti 8,33 kHz kanalų išskirstymo funkciją.
   6.   Valstybės narės užtikrina, kad naujuose valstybiniuose orlaiviuose, kuriuos pradedama naudoti nuo 2014 m. sausio 1 d., būtų radijo ryšio įranga, turinti 8,33 kHz kanalų išskirstymo funkciją.
   7.   Valstybės narės užtikrina, kad nuo 2014 m. sausio 1 d. patobulinant valstybinių orlaivių radijo ryšio įrangą būtų įrengiama 8,33 kHz kanalų išskirstymo funkciją turinti radijo ryšio įranga.
   8.   Ne vėliau kaip 2018 m. gruodžio 31 d. valstybės narės užtikrina, kad visuose valstybiniuose orlaiviuose būtų radijo ryšio įranga, turinti 8,33 kHz kanalų išskirstymo funkciją.
   9.   Nepažeidžiant nacionalinių informacijos apie valstybinius orlaivius perdavimo procedūrų, valstybės narės iki 2018 m. birželio 30 d. Komisijai perduoda sąrašą valstybinių orlaivių, kuriuose radijo ryšio įranga, turinti 8,33 kHz kanalų išskirstymo funkciją pagal 8 dalį nebus įmontuota dėl:

               a)

               svarbių techninių ar biudžetinio pobūdžio apribojimų;

               b)

               viešųjų pirkimų apribojimų.

         10.   Jei dėl viešųjų pirkimų apribojimų valstybės narės negali įvykdyti 8 dalies reikalavimų, jos iki 2018 m. birželio 30 d. Komisijai taip pat nurodo datą, iki kurios atitinkamuose orlaiviuose bus įmontuota radijo ryšio įranga, turinti 8,33 kHz kanalų išskirstymo funkciją. Ši data negali būti vėlesnė nei 2020 m. gruodžio 31 d.
   11.   8 dalies nuostata netaikoma valstybiniams orlaiviams, kurie nebus naudojami po 2025 m. gruodžio 31 d.
   12.   Oro eismo paslaugų teikėjai užtikrina, kad būtų galima teikti paslaugas valstybiniams orlaiviams, kuriuose nėra radijo įrangos su 8,33 kHz kanalų išskirstymo funkcija, jeigu atsižvelgiant į oro eismo valdymo sistemos pajėgumo ribas, tas paslaugas jiems galima saugiai teikti naudojantis paskirtais ultraaukštaisiais arba 25 kHz kanalų išskirstymą atitinkančiais dažniais.
   13.   Valstybės narės nacionaliniuose oro navigacijos informaciniuose leidiniuose paskelbia oro navigacijos paslaugų teikimo valstybiniams orlaiviams, kuriuose nėra radijo ryšio įrangos su 8,33 kHz kanalų išskirstymo funkcija, tvarką.
   14.   Oro eismo paslaugų teikėjai juos paskyrusiai valstybei narei kasmet pateikia planus, kuriuose numatyta, kaip bus teikiamos paslaugos valstybiniams orlaiviams, kuriuose nėra radijo ryšio įrangos su 8,33 kHz kanalų išskirstymo funkcija, atsižvelgiant į pajėgumo ribas, susijusias su 13 dalyje nurodytomis procedūromis.
   10 straipsnis
   Saugos reikalavimai
   Valstybės narės imasi būtinų priemonių užtikrinti, kad prieš atliekant bet kokius 2 straipsnio 1 dalyje nurodytų sistemų pakeitimus arba prieš pradedant diegti naujas sistemas suinteresuotosios šalys atliktų saugos vertinimą, įskaitant pavojaus identifikavimą bei rizikos ir jos sumažinimo galimybių vertinimą. Atliekant minėtą saugos vertinimą atsižvelgiama bent į III priede nustatytus reikalavimus.
   11 straipsnis
   Sudedamųjų dalių atitiktis arba tinkamumas naudoti
   1.   Šio reglamento 2 straipsnio 1 dalyje nurodytų sistemų sudedamųjų dalių gamintojai, prieš išduodami sudedamosios dalies EB atitikties arba tinkamumo naudoti deklaraciją pagal Reglamento (EB) Nr. 552/2004 5 straipsnį, pagal šio reglamento IV priedo A dalyje nustatytus reikalavimus įvertina tų sudedamųjų dalių atitiktį arba tinkamumą naudoti.
   2.   Pagal Europos Parlamento ir Tarybos reglamentą (EB) Nr. 216/2008 (9) išduotas pažymėjimas, kai jis taikomas sudedamosioms dalims, laikomas lygiaverčiu EB atitikties arba tinkamumo naudoti deklaracijai, jei jis išduotas įrodžius atitiktį taikomiems šiuo reglamentu nustatytiems sąveikumo, veikimo charakteristikų ir saugos reikalavimams.
   12 straipsnis
   Sistemų patikra
   1.   Oro navigacijos paslaugos teikėjai, galintys įrodyti arba savo nacionalinei priežiūros institucijai įrodę, kad jie laikosi V priede nustatytų sąlygų, 2 straipsnio 1 dalyje nurodytų sistemų patikrą atlieka pagal IV priedo C dalyje nustatytus reikalavimus.
   2.   Oro navigacijos paslaugų teikėjai, negalintys įrodyti, kad jie laikosi V priede nustatytų sąlygų, sudaro subrangos sutartį su paskelbtąja įstaiga dėl 2 straipsnio 1 dalyje nurodytų sistemų patikros. Ta patikra atliekama pagal IV priedo D dalyje nustatytus reikalavimus.
   3.   Tais atvejais, kai pagal Reglamentą (EB) Nr. 216/2008 išduotas pažymėjimas taikomas sistemoms, jis laikomas lygiaverčiu EB patikros deklaracijai, jei jis išduotas įrodžius atitiktį taikomiems šiuo reglamentu nustatytiems sąveikumo, veikimo charakteristikų ir saugos reikalavimams.
   13 straipsnis
   Papildomi reikalavimai
   1.   Valstybės narės užtikrina, kad visos susijusios suinteresuotosios šalys būtų deramai supažindintos su šiuo reglamentu nustatytais reikalavimais ir tinkamai išmokytos vykdyti savo pareigas.
   2.   Tinklo valdytojas užtikrina, kad su IFPS sistema dirbantys darbuotojai, kurie dalyvauja planuojant skrydžius, būtų deramai susipažinę su atitinkamais šio reglamento reikalavimais ir tinkamai išmokyti vykdyti savo pareigas.
   3.   Oro navigacijos paslaugų teikėjai:

               a)

               sudaro ir nuolat atnaujina veiklos vadovus, kuriuose pateikiami būtini nurodymai ir informacija, kad visi susiję jų darbuotojai galėtų taikyti šį reglamentą;

               b)

               užtikrina, kad a punkte nurodyti vadovai būtų prieinami ir nuolat atnaujinami ir kad juos atnaujinant ir platinant būtų laikomasi tinkamų kokybės ir dokumentų valdymo reikalavimų;

               c)

               užtikrina, kad darbo metodai ir veiklos procedūros atitiktų šį reglamentą.

         4.   Tinklo valdytojas užtikrina, kad centralizuota skrydžių planų apdorojimo ir skirstymo tarnyba:

               a)

               sudarytų ir nuolat atnaujintų veiklos vadovus, kuriuose būtų pateikiami būtini nurodymai ir informacija, kad visi susiję darbuotojai galėtų taikyti šį reglamentą;

               b)

               užtikrintų, kad a punkte nurodyti vadovai būtų prieinami ir nuolat atnaujinami, o juos atnaujinant ir platinant būtų taikoma tinkama kokybės ir dokumentų valdymo sistema;

               c)

               užtikrintų, kad darbo metodai ir veiklos procedūros atitiktų šį reglamentą.

         5.   Veiklos vykdytojai užtikrina, kad su radijo ryšio įranga dirbantys darbuotojai būtų tinkamai supažindinti su šio reglamento reikalavimais, kad jie būtų deramai išmokyti naudotis ta įranga ir kad, jeigu įmanoma, instrukcija būtų prieinama lakūno kabinoje.
   6.   Valstybės narės imasi reikiamų priemonių užtikrinti, kad būtų laikomasi šio reglamento reikalavimų, įskaitant atitinkamos informacijos paskelbimą nacionaliniuose oro navigacijos informaciniuose leidiniuose.
   14 straipsnis
   Išimtys
   1.   Taikydamos Komisijos reglamento (EB) Nr. 730/2006 (10) 4 straipsnio pirmą dalį valstybės narės gali leisti laikinai netaikyti šio reglamento 5 straipsnio 1 dalies reikalavimų dėl orlaivio įrangos skrydžiams, kurie vykdomi pagal vizualiųjų skrydžių taisykles.
   2.   Valstybės narės gali imtis vietos priemonių ir daryti 4 straipsnio 5 dalies, 5 straipsnio 4 dalies ir 6 straipsnio 10 dalies reikalavimų laikymosi išimtis tais atvejais, kai poveikis tinklui yra ribotas.
   3.   Valstybės narės, imdamosi 2 dalyje nurodytų vietos priemonių, ne vėliau kaip prieš vienus metus iki 4 straipsnio 5 dalyje, 5 straipsnio 4 dalyje ir 6 straipsnio 10 dalyje nurodytų datų Komisijai pateikia išsamią informaciją, pagrindžiančią būtinybę daryti išimtis.
   4.   Per 6 mėnesius nuo išsamios valstybių narių informacijos, pateiktos pagal 3 dalį, gavimo Komisija, pasikonsultavusi su tinklo valdytoju, gali imtis veiksmų, kad pagal 2 dalį taikoma išimtis būtų persvarstyta, jei poveikis tinklui nėra ribotas.
   15 straipsnis
   Panaikinimas
   Reglamentas (EB) Nr. 1265/2007 panaikinamas.
   16 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 16 d.

            Komisijos vardu

            Pirmininkas

         José Manuel BARROSO

      (1)  OL L 96, 2004 3 31, p. 26.

      (2)  OL L 96, 2004 3 31, p. 1.

      (3)  OL L 283, 2007 10 27, p. 25.

      (4)  OL L 185, 2011 7 15, p. 1.

      (5)  OL L 218, 2008 8 13, p. 82.

      (6)  OL L 96, 2004 3 31, p. 10.

      (7)  OL L 14, 1993 1 22, p. 1.

      (8)  OL L 186, 2006 7 7, p. 27.

      (9)  OL L 79, 2008 3 19, p. 1.

      (10)  OL L 128, 2006 5 16, p. 3.

      I PRIEDAS

         5 ir 6 straipsniuose nurodytos valstybės narės

      5 straipsnio 2 dalyje ir 6 straipsnio 3, 5 ir 8 dalyse nurodytos valstybės narės yra šios:

                  —

                  Vokietija,

                  —

                  Airija,

                  —

                  Prancūzija,

                  —

                  Italija,

                  —

                  Liuksemburgas,

                  —

                  Vengrija,

                  —

                  Nyderlandai,

                  —

                  Austrija,

                  —

                  Jungtinė Karalystė.

      II PRIEDAS

         4 ir 8 straipsniuose nurodytos ICAO nuostatos

                  1.

                  Čikagos konvencijos 10 priedo III tomo 2 dalies (antras leidimas, 2007 m. liepos mėn., su pakeitimu Nr. 85) 2 skyrius „Judrioji aeronautikos tarnyba“, 2.1 skirsnis „Techninės oro–žemės VHF ryšio sistemų charakteristikos“ ir 2.2 skirsnis „Techninės antžeminių įrenginių sistemų charakteristikos“.

                  2.

                  Čikagos konvencijos 10 priedo III tomo 2 dalies (antras leidimas, 2007 m. liepos mėn., su pakeitimu Nr. 85) 2 skyrius „Judrioji aeronautikos tarnyba“, 2.1 skirsnis „Techninės oro–žemės VHF ryšio sistemų charakteristikos“, 2.3.1 skirsnis „Perdavimo funkcija“ ir 2.3.2 skirsnis „Priėmimo funkcija“, išskyrus 2.3.2.8 poskirsnį „Duomenų perdavimo kanalas. Atsparumas trukdžiams“.

                  3.

                  ICAO PANS-ATM Dok. 4444 (penkioliktas leidimas, 2007 m., su pakeitimu Nr. 2) 12.3.1.4 skirsnis „8,33 kHz kanalų išskirstymas“.

      III PRIEDAS

         10 straipsnyje nurodyti reikalavimai, į kuriuos būtina atsižvelgti atliekant saugos vertinimą

                  1.

                  Atliekant saugos vertinimą atsižvelgiama į 4 straipsnio 6, 7 ir 8 dalyse ir 7 straipsnio 1 ir 2 dalyse nustatytus sąveikumo ir veikimo charakteristikų reikalavimus.

                  2.

                  Atliekant saugos vertinimą atsižvelgiama į 8 straipsnyje pateiktus susijusių procedūrų reikalavimus.

                  3.

                  Atliekant saugos vertinimą atsižvelgiama į 9 straipsnio 13 ir 14 dalyse nustatytas valstybiniams orlaiviams taikomas priemones.

                  4.

                  Atliekant saugos vertinimą atsižvelgiama į 13 straipsnio 1, 2, 5 ir 6 dalyse nustatytus atitikties užtikrinimo reikalavimus.

                  5.

                  Valstybės narės užtikrina, kad kai dažnio paskyrimas keičiamas į 8,33 kHz kanalų išskirstymo paskyrimą, prieš registruojant centriniame registre naujam dažnio paskyrimui būtų taikomas tinkamos trukmės bandomasis laikotarpis, per kurį patikrinama, ar paskyrimas neturi neigiamo poveikio skrydžių vykdymo saugai.

                  6.

                  Valstybės narės užtikrina, kad pakeitimai į 8,33 kHz kanalų išskirstymą būtų atliekami atsižvelgiant į EUR Dažnių valdymo vadovo (ICAO EUR Dok. 011) II dalyje – „VHF oro–žemės ryšio dažnių paskyrimo planavimo kriterijai“ – aprašytas ICAO dažnių planavimo kriterijų gaires.

                  7.

                  Oro navigacijos paslaugų teikėjai užtikrina, kad būtų paskelbta ir prireikus taikoma paslaugų teikimo orlaiviams, kurių įranga nepalaiko 8,33 kHz kanalų išskirstymo ir kuriais skrydžiai vykdomi oro erdvėje, kurioje taikomas reikalavimas turėti radijo ryšio įrangą su 8,33 kHz kanalų išskirstymo funkcija, tvarka.

                  8.

                  Oro navigacijos paslaugų teikėjai ir (arba) oro uostų operatoriai užtikrina, kad būtų paskelbta ir prireikus taikoma paslaugų teikimo transporto priemonėms, kurių įranga nepalaiko 8,33 kHz kanalų išskirstymo ir kurios naudojamos oro uosto srityse, kuriose taikomas 8,33 kHz kanalų išskirstymas, tvarka.

                  9.

                  Valstybės narės, kurios keičia dažnio paskyrimus į 8,33 kHz kanalų išskirstymo dažnio paskyrimus bet kurioje savo oro erdvės dalyje, imasi šių veiksmų:

                              a)

                              užtikrina, kad orlaivių naudotojai, vykdantys skrydžius tokioje oro erdvėje, būtų informuoti, kad tuose orlaiviuose turi būti įrengta radijo ryšio įranga, turinti 8,33 kHz kanalų išskirstymo funkciją;

                              b)

                              užtikrina, kad skrydžio įgulos nariai, kurie pagal 2 straipsnio 5 dalį naudoja 25 kHz kanalų išskirstymo radijo ryšio įrangą oro erdvėje, kurioje reikalaujama turėti radijo ryšio įrangą su 8,33 kHz kanalų išskirstymo funkcija, būtų tinkamai apmokyti;

                              c)

                              prieš įgyvendindami pakeitimą atlieka vietos saugos vertinimą, per kurį atsižvelgiama į visą toje oro erdvėje numatytą eismą ir galimas problemas dėl kalbinio ryšio sistemų, veikiančių visoje aplinkinėje oro erdvėje.

      IV PRIEDAS
      A   DALIS

         11 straipsnyje nurodyti sudedamųjų dalių atitikties arba tinkamumo naudoti vertinimo reikalavimai

                  1.

                  Patikros veiksmais įrodoma sudedamųjų dalių atitiktis arba jų tinkamumas naudoti pagal šiame reglamente nustatytus veikimo charakteristikų reikalavimus, kai tos sudedamosios dalys naudojamos bandymo sąlygomis.

                  2.

                  Jeigu gamintojas taiko B dalyje aprašytą modulį, laikoma, kad jis taiko tinkamą atitikties vertinimo procedūrą, kad užtikrintų sudedamųjų dalių atitiktį ir parengtų tų dalių atitikties deklaraciją. Taip pat leidžiama taikyti lygiavertes arba griežtesnes procedūras.

            B   DALIS

         Gamybos vidaus kontrolės modulis

                  1.

                  Šiame modulyje aprašytos procedūros, pagal kurias gamintojas arba Sąjungoje įsisteigęs jo įgaliotasis atstovas, prisiimantis 2 punkte nustatytus įpareigojimus, užtikrina, kad atitinkamos sudedamosios dalys atitiktų šio reglamento reikalavimus ir deklaruoja, kad jos tuos reikalavimus atitinka. Gamintojas arba Sąjungoje įsisteigęs jo įgaliotasis atstovas pagal Reglamento (EB) Nr. 552/2004 III priedo 3 punktą turi parengti raštišką atitikties arba tinkamumo naudoti deklaraciją.

                  2.

                  Gamintojas turi parengti 4 punkte aprašytus techninius dokumentus. Jis arba Sąjungoje įsisteigęs jo įgaliotasis atstovas turi laikyti dokumentus bent 10 metų po paskutinės sudedamosios dalies pagaminimo dienos ir prireikus pateikti atitinkamoms nacionalinėms priežiūros institucijoms patikrinimo tikslais, taip pat oro navigacijos paslaugų teikėjams, kurie tas sudedamąsias dalis naudoja savo sistemose. Gamintojas arba Sąjungoje įsisteigęs jo įgaliotasis atstovas valstybes nares informuoja, kur ir kaip galima gauti pirmiau nurodytus techninius dokumentus.

                  3.

                  Jeigu gamintojas įsisteigęs ne Sąjungoje, jis paskiria asmenį (-is), kuris (-ie) sudedamąsias dalis pateikia Sąjungos rinkai. Tas (tie) asmuo (-enys) valstybes nares informuoja, kur ir kaip galima gauti tuos techninius dokumentus.

                  4.

                  Techniniais dokumentais turi būti įrodoma, kad sudedamosios dalys atitinka šio reglamento reikalavimus. Jei svarbu atliekant vertinimą, tuose dokumentuose turi būti aprašyta sudedamųjų dalių konstrukcija, gamyba ir naudojimas.

                  5.

                  Gamintojas arba jo įgaliotasis atstovas su techniniais dokumentais turi saugoti atitikties arba tinkamumo naudoti deklaracijos kopiją.

            C   DALIS

         12 straipsnio 1 dalyje nurodyti sistemų patikros reikalavimai

                  1.

                  Atliekant 2 straipsnio 1 dalyje nurodytų sistemų patikrą vertinimo aplinkoje, atitinkančioje tų sistemų naudojimo sąlygas, įrodoma, kad jos atitinka šiame reglamente nustatytus sąveikumo, veikimo charakteristikų ir saugos reikalavimus. Konkrečiai:

                              —

                              atliekant ryšio sistemų patikrą įrodoma, kad pagal 4 straipsnį kalbiniam ryšiui naudojamas 8,33 kHz kanalų išskirstymas ir kad 8,33 kHz kalbinio ryšio sistemų veikimo charakteristikos atitinka 4 straipsnio 7 dalies reikalavimus,

                              —

                              atliekant skrydžio duomenų apdorojimo sistemų patikrą įrodoma, kad 7 straipsnio 2 dalyje aprašytos funkcijos yra tinkamai įgyvendintos.

                  2.

                  2 straipsnio 1 dalyje nurodytų sistemų patikra atliekama taikant atitinkamą pripažintą bandymų praktiką.

                  3.

                  Bandymų priemonės, naudojamos atliekant 2 straipsnio 1 dalyje nurodytų sistemų patikrą, turi turėti reikiamas funkcijas.

                  4.

                  Atlikus 2 straipsnio 1 dalyje nurodytų sistemų patikrą parengiami pagal Reglamento (EB) Nr. 552/2004 IV priedo 3 punktą reikalaujamos techninės bylos elementai, įskaitant šiuos elementus:

                              —

                              įgyvendinimo aprašymą,

                              —

                              prieš pradedant naudoti sistemą atliktų patikrinimų ir bandymų ataskaitą.

                  5.

                  Oro navigacijos paslaugų teikėjas vadovauja vykdant patikrą ir visų pirma:

                              —

                              nustato tinkamas naudojimo ir techninio vertinimo sąlygas, atitinkančias naudojimo aplinką,

                              —

                              patikrina, ar bandymų plane aprašytas 2 straipsnio 1 dalyje nurodytų sistemų integravimas į naudojimo ir techninio vertinimo aplinką,

                              —

                              patikrina, ar bandymų plane atsižvelgta į visus taikomus šiame reglamente nustatytus sąveikumo, veikimo charakteristikų ir saugos reikalavimus,

                              —

                              užtikrina, kad techniniai dokumentai ir bandymų planas būtų nuoseklūs ir kokybiškai parengti,

                              —

                              suplanuoja bandymų atlikimą, parenka darbuotojus, įrenginius ir bandymų stendo konfigūraciją,

                              —

                              atlieka bandymų plane numatytus patikrinimus ir bandymus,

                              —

                              parengia raštišką patikrinimų ir bandymų rezultatų ataskaitą.

                  6.

                  Oro navigacijos paslaugų teikėjas užtikrina, kad 2 straipsnio 1 dalyje nurodytos sistemos, kai jos naudojamos naudojimo vertinimo aplinkoje, atitiktų šiame reglamente nustatytus sąveikumo, veikimo charakteristikų ir saugos reikalavimus.

                  7.

                  Sėkmingai užbaigęs atitikties patikrą, oro navigacijos paslaugų teikėjas parengia sistemos EB patikros deklaraciją ir, kaip reikalaujama Reglamento (EB) Nr. 552/2004 6 straipsnyje, kartu su technine byla pateikia ją nacionalinei priežiūros institucijai.

            D   DALIS

         12 straipsnio 2 dalyje nurodyti sistemų patikros reikalavimai

                  1.

                  Atliekant 2 straipsnio 1 dalyje nurodytų sistemų patikrą aplinkoje, atitinkančioje tų sistemų naudojimo sąlygas, įrodoma, kad jos atitinka šiame reglamente nustatytus sąveikumo, veikimo charakteristikų ir saugos reikalavimus. Konkrečiai:

                              —

                              atliekant ryšio sistemų patikrą įrodoma, kad pagal 4 straipsnį kalbiniam ryšiui naudojamas 8,33 kHz kanalų išskirstymas ir kad 8,33 kHz kalbinio ryšio sistemų veikimo charakteristikos atitinka 4 straipsnio 7 dalies reikalavimus,

                              —

                              atliekant skrydžio duomenų apdorojimo sistemų patikrą įrodoma, kad 7 straipsnio 2 dalyje aprašytos funkcijos yra tinkamai įgyvendintos.

                  2.

                  2 straipsnio 1 dalyje nurodytų sistemų patikra atliekama taikant atitinkamą pripažintą bandymų praktiką.

                  3.

                  Bandymų priemonės, naudojamos atliekant 2 straipsnio 1 dalyje nurodytų sistemų patikrą, turi turėti reikiamas funkcijas.

                  4.

                  Atlikus 2 straipsnio 1 dalyje nurodytų sistemų patikrą parengiami pagal Reglamento (EB) Nr. 552/2004 IV priedo 3 punktą reikalaujamos techninės bylos elementai, įskaitant šiuos elementus:

                              —

                              įgyvendinimo aprašymą,

                              —

                              prieš pradedant naudoti sistemą atliktų patikrinimų ir bandymų ataskaitą.

                  5.

                  Oro navigacijos paslaugų teikėjas nustato naudojimo aplinką atitinkančias veikimo ir techninio vertinimo sąlygas ir pasirūpina, kad patikrą atliktų paskelbtoji įstaiga.

                  6.

                  Paskelbtoji įstaiga vadovauja vykdant patikros veiklą ir visų pirma:

                              —

                              patikrina, ar bandymų plane aprašytas 2 straipsnio 1 dalyje nurodytų sistemų integravimas į naudojimo ir techninio vertinimo aplinką,

                              —

                              patikrina, ar bandymų plane atsižvelgta į visus taikomus šiame reglamente nustatytus sąveikumo, veikimo charakteristikų ir saugos reikalavimus,

                              —

                              užtikrina, kad techniniai dokumentai ir bandymų planas būtų nuoseklūs ir kokybiškai parengti,

                              —

                              suplanuoja bandymų atlikimą, parenka darbuotojus, įrenginius ir bandymų stendo konfigūraciją,

                              —

                              atlieka bandymų plane numatytus patikrinimus ir bandymus,

                              —

                              parengia raštišką patikrinimų ir bandymų rezultatų ataskaitą.

                  7.

                  Paskelbtoji įstaiga užtikrina, kad 2 straipsnio 1 dalyje nurodytos sistemos, kai jos naudojamos naudojimo vertinimo aplinkoje, atitiktų šiame reglamente nustatytus sąveikumo, veikimo charakteristikų ir saugos reikalavimus.

                  8.

                  Sėkmingai užbaigusi patikros užduotis, paskelbtoji įstaiga parengia su atliktomis užduotimis susijusį atitikties pažymėjimą.

                  9.

                  Tada oro navigacijos paslaugų teikėjas parengia EB sistemos patikros deklaraciją ir, kaip reikalaujama Reglamento (EB) Nr. 552/2004 6 straipsnyje, kartu su technine byla pateikia ją nacionalinei priežiūros institucijai.

      V PRIEDAS

         12 straipsnyje nurodytos sąlygos

                  1.

                  Oro navigacijos paslaugų teikėjas savo organizacijoje turi taikyti ataskaitų teikimo metodus, kurie padėtų užtikrinti ir įrodyti, kad patikros veikla vykdoma nešališkai ir nepriklausomai.

                  2.

                  Oro navigacijos paslaugų teikėjas turi užtikrinti, kad patikros procesuose dalyvaujantys darbuotojai patikrinimus atliktų laikydamiesi griežčiausių profesinio sąžiningumo ir aukščiausios techninės kompetencijos reikalavimų, kad jiems nebūtų daroma poveikio ir nebūtų teikiama jokių paskatų, ypač finansinių, kurios galėtų turėti įtakos darbuotojų priimamiems sprendimams arba jų atliekamų patikrinimų rezultatams, visų pirma kad tokio poveikio nedarytų ir tokių paskatų neteiktų tikrinimų rezultatais suinteresuoti asmenys arba asmenų grupės.

                  3.

                  Oro navigacijos paslaugų teikėjas turi užtikrinti, kad patikros procesuose dalyvaujantys darbuotojai galėtų naudotis įranga, reikalinga nustatytiems patikrinimams tinkamai atlikti.

                  4.

                  Oro navigacijos paslaugų teikėjas turi užtikrinti, kad patikros procesuose dalyvaujantys darbuotojai būtų įgiję reikiamą techninį ir profesinį pasirengimą, gerai išmanytų patikros, kurią jie turi atlikti, reikalavimus, turėtų pakankamos minėtų veiksmų patirties ir gebėtų parengti deklaracijas, įrašus ir ataskaitas, įrodančias, kad patikrinimai buvo atlikti.

                  5.

                  Oro navigacijos paslaugų teikėjas turi užtikrinti, kad patikros procesuose dalyvaujantys darbuotojai patikrinimus sugebėtų atlikti nešališkai. Darbuotojų atlyginimas neturi priklausyti nuo atliktų patikrinimų skaičiaus ar tų patikrinimų rezultatų.


title: 2016 m. gruodžio 16 d. Komisijos įgyvendinimo reglamentas (ES) 2016/2292, kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2015/2352 (Tekstas svarbus EEE )

text:
17.12.2016

               LT

               Europos Sąjungos oficialusis leidinys

               L 344/77

         KOMISIJOS ĮGYVENDINIMO REGLAMENTAS (ES) 2016/2292
   2016 m. gruodžio 16 d.
   kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2015/2352
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. birželio 13 d. Europos Parlamento ir Tarybos reglamentą (ES) Nr. 531/2012 dėl tarptinklinio ryšio per viešuosius judriojo ryšio tinklus Europos Sąjungoje (1), ypač į jo 6e straipsnio 2 dalį,
   kadangi:

               (1)

               pagal Reglamentą (ES) Nr. 531/2012 paslaugų savojoje šalyje teikėjai neturėtų imti iš tarptinklinio ryšio vartotojų bet kurioje valstybėje narėje jokio papildomo mokesčio už gaunamus reguliuojamus skambučius naudojantis tarptinkliniu ryšiu, išskyrus vartotojams savojoje šalyje taikomą mažmeninę kainą, laikantis sąžiningo naudojimo taisyklėmis nustatytų apribojimų. Ši nuostata taikoma nuo 2017 m. birželio 15 d., su sąlyga, kad iki tos dienos bus pradėtas taikyti teisės aktas, priimtas pagal to reglamento 19 straipsnio 2 dalyje nurodytą pasiūlymą dėl didmeninių tarptinklinio ryšio paslaugų rinkos;

               (2)

               pagal Reglamentą (ES) Nr. 531/2012 paslaugų savojoje šalyje teikėjai pereinamuoju laikotarpiu nuo 2016 m. balandžio 30 d. iki tol, kol bus pradėtas taikyti teisės aktas, kurį priimti numatyta to reglamento 19 straipsnio 2 dalyje, tarptinklinio ryšio vartotojams, be savojoje šalyje vartotojams taikomos mažmeninės kainos, gali taikyti papildomą mokestį;

               (3)

               be vartotojams savojoje šalyje taikomos mažmeninės kainos, paslaugų savojoje šalyje teikėjai pagal Reglamentą (ES) Nr. 531/2012 gali, pereinamajam laikotarpiui pasibaigus, taikyti papildomą mokestį už reguliuojamų mažmeninių tarptinklinio ryšio paslaugų vartojimą viršijus sąžiningo naudojimo taisyklėmis nustatytą ribą;

               (4)

               Reglamentu (ES) Nr. 531/2012 bet kokie papildomi mokesčiai, taikomi už reguliuojamus skambučius, gaunamus naudojantis tarptinkliniu ryšiu, ribojami Sąjungoje taikomų didžiausių leistinų skambučio užbaigimo judriojo ryšio tinkluose mokesčių svertiniu vidurkiu;

               (5)

               Komisijos įgyvendinimo reglamentu (ES) 2015/2352 (2) nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis, taikomas nuo 2016 m. balandžio 30 d. remiantis 2015 m. liepos 1 d. duomenimis;

               (6)

               Europos elektroninių ryšių reguliuotojų institucija Komisijai pateikė iš valstybių narių nacionalinių reguliavimo institucijų surinktą atnaujintą informaciją apie: i) didžiausią skambučių naudojantis judriuoju ryšiu užbaigimo mokesčių, kuriuos pagal Europos Parlamento ir Tarybos direktyvos 2002/21/EB (3) (Pagrindų direktyva) 7 ir 16 straipsnius ir Europos Parlamento ir Tarybos direktyvos 2002/19/EB (4) (Prieigos direktyva) 13 straipsnį jos nustatė kiekvienoje nacionalinėje didmeninėje balso skambučių užbaigimo atskiruose judriojo ryšio tinkluose rinkoje, lygį ir ii) bendrą abonentų skaičių valstybėse narėse;

               (7)

               pagal Reglamentą (ES) Nr. 531/2012 Komisija apskaičiavo visoje Sąjungoje taikomų didžiausių leistinų skambučio užbaigimo judriojo ryšio tinkluose mokesčių svertinį vidurkį: i) padaugino didžiausią leidžiamą skambučių užbaigimo judriojo ryšio tinkluose mokestį atitinkamoje valstybėje narėje iš abonentų skaičiaus toje valstybėje narėje, ii) sudėjo šias visų valstybių narių sandaugas ir iii) padalijo gautą sumą iš bendro abonentų skaičius visose valstybėse narėse, remiantis 2016 m. liepos 1 d. duomenimis. Ne euro zonos šalių valiutos keitimo kursas yra 2016 m. antro ketvirčio vidurkis, gautas iš Europos Centrinio Banko duomenų bazės;

               (8)

               todėl būtina atnaujinti Įgyvendinimo reglamentu (ES) 2015/2352 nustatytą Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinį vidurkį;

               (9)

               todėl Įgyvendinimo reglamentas (ES) 2015/2352 turėtų būti panaikintas;

               (10)

               pagal Reglamentą (ES) Nr. 531/2012 Komisija turi kasmet persvarstyti visoje Sąjungoje taikomų didžiausių leistinų skambučio užbaigimo judriojo ryšio tinkluose mokesčių svertinį vidurkį;

               (11)

               šiame reglamente numatytos priemonės atitinka Ryšių komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nustatomas 0,0108 EUR už minutę didžiausių leidžiamų skambučio užbaigimo judriojo ryšio tinkluose mokesčių svertinis vidurkis.
   2 straipsnis
   Įgyvendinimo reglamentas (ES) 2015/2352 panaikinamas.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 16 d.

            Komisijos vardu

            Pirmininkas

         Jean-Claude JUNCKER

      (1)  OL L 172, 2012 6 30, p. 10.

      (2)  2015 m. gruodžio 16 d. Komisijos įgyvendinimo reglamentas (ES) 2015/2352, kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis (OL L 331, 2015 12 17, p. 7).

      (3)  2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (OL L 108, 2002 4 24, p. 33).

      (4)  2002 m. kovo 7 d. Europos Parlamento ir Tarybos direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva) (OL L 108, 2002 4 24, p. 7).


title: 2017 m. kovo 13 d. Komisijos įgyvendinimo reglamentas (ES) 2017/441, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
14.3.2017

               LT

               Europos Sąjungos oficialusis leidinys

               L 67/78

         KOMISIJOS ĮGYVENDINIMO REGLAMENTAS (ES) 2017/441
   2017 m. kovo 13 d.
   kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
   kadangi:

               (1)

               Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

               (2)

               2017 m. kovo 8 d. Jungtinių Tautų Saugumo Tarybos Sankcijų komitetas nusprendė pašalinti vieną įrašą iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

               (3)

               todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 13 d.

            Komisijos vardu

            Pirmininko pavedimu

            Laikinai einantis Užsienio politikos priemonių tarnybos vadovo pareigas

      (1)  OL L 169, 2003 7 8, p. 6.

      PRIEDAS
      Iš Reglamento (EB) Nr. 1210/2003 III priedo išbraukiamas šis įrašas:

                     „91.

                     NATIONAL CHEMICAL AND PLASTIC COMPANY. Adresas: P.O. Box 2302, Alwiya/Baghdad Za'afaraniya, Baghdad, Iraq.“


title: 2015 m. vasario 16 d. Komisijos įgyvendinimo reglamentas (ES) 2015/244 dėl leidimo naudoti chinolino geltonąjį kaip nemaistinių gyvūnų pašarų priedą  Tekstas svarbus EEE

text:
17.2.2015

               LT

               Europos Sąjungos oficialusis leidinys

               L 41/8

         KOMISIJOS ĮGYVENDINIMO REGLAMENTAS (ES) 2015/244
   2015 m. vasario 16 d.
   dėl leidimo naudoti chinolino geltonąjį kaip nemaistinių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

               (2)

               pagal Direktyvą 70/524/EEB buvo suteiktas neterminuotas leidimas naudoti chinolino geltonąjį kaip nemaistinių ir maistinių gyvūnų pašarų priedą, kiek tai susiję su tam tikrais perdirbtais pašarais, priskiriant jį prie grupės „dažikliai“. Vėliau, vadovaujantis Reglamento (EB) Nr. 1831/2003 10 straipsnio 1 dalimi, ši medžiaga buvo įtraukta į Bendrijos pašarų priedų registrą, nustatytą Reglamento (EB) Nr. 1831/2003 17 straipsniu, kaip esamas produktas;

               (3)

               pagal Reglamento (EB) Nr. 1831/2003 10 straipsnio 2 dalį kartu su to reglamento 7 straipsniu buvo pateiktas prašymas iš naujo įvertinti chinolino geltonąjį kaip nemaistinių gyvūnų pašarų priedą ir pagal to reglamento 7 straipsnį pareiškėjas paprašė šį priedą priskirti prie priedų kategorijos „jusliniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2013 m. liepos 10 d. priimtoje nuomonėje padarė išvadą, kad siūlomomis naudojimo sąlygomis chinolino geltonasis neturi nepageidaujamo poveikio gyvūnų sveikatai, žmonių sveikatai ar aplinkai. Atsižvelgdama į pareiškėjo pateiktus įrodymus, Tarnyba taip pat padarė išvadą, kad chinolino geltonojo veiksmingumo, atsižvelgiant į dozę bei pašarų pobūdį ir jų tvarkymą, negalima įvertinti. Tačiau Tarnyba taip pat nurodė, kad gali neprireikti įrodyti šio priedo, kurį leidžiama naudoti maisto produktuose, veiksmingumo, jei jo funkcija pašaruose yra ta pati kaip ir maisto produktuose. Kadangi Tarnybos rekomenduojama didžiausia leidžiamoji šio priedo koncentracija yra panaši į koncentraciją, leidžiamą naudoti skirtingų rūšių maisto produktuose, Komisija nusprendė, kad yra pakankamai šios medžiagos veiksmingumo įrodymų. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               atlikus chinolino geltonojo vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą medžiagą;

               (6)

               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią kategorijai „jusliniai priedai“ ir funkcinei grupei „dažikliai: medžiagos, kurios nuspalvina pašarus arba atstato jų spalvą“, leidžiama naudoti tame priede nustatytomis sąlygomis kaip gyvūnų pašarų priedą.
   2 straipsnis
   Priede nurodytą medžiagą ir pašarus, kurių sudėtyje yra šios medžiagos ir kurie buvo pagaminti ir paženklinti iki 2017 m. kovo 9 d. laikantis taisyklių, taikytų iki 2015 m. kovo 9 d., galima toliau pateikti rinkai ir naudoti, kol pasibaigs turimos atsargos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 16 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

      PRIEDAS

                  Priedo identifikavimo numeris

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Veikliosios medžiagos kiekis mg/kg visaverčio pašaro, kurio drėgnis yra 12 %

                     Juslinių priedų kategorija. Funkcinė grupė: dažikliai. i) medžiagos, kurios nuspalvina pašarus arba atstato jų spalvą

                  2a104

                  Chinolino geltonasis

                     Priedo sudėtis

                  Chinolino geltonasis
                  Chinolinas geltonasis aprašomas kaip medžiaga, kurios pagrindinė sudedamoji dalis yra natrio druska

                     Veikliosios medžiagos apibūdinimas

                  Chinolino geltonojo sudedamosios dalys, išreikštos procentais, yra šios:

                              —

                              2-(2-chinolil) indan-1,3-dion-disulfonatai: ≥ 80 %,

                              —

                              2-(2-chinolil) indan-1,3-dion-monosulfonatai: ≤ 11 %,

                              —

                              2-(2-chinolil) indan-1,3-dion-trisulfonatai: ≤ 7 %.

                        Cheminė formulė: C18H9N Na2O8S2 (natrio druska)
                  CAS Nr. 8004-92-0 (pagrindinė sudedamoji dalis)
                  Chinolino geltonasis, kieto pavidalo, gaunamas vykdant cheminę sintezę.
                  Grynumo kriterijai:

                              ≥ 70 % dažiklio, skaičiuojant kaip natrio druską,

                              kalcio ir kalio druskos ≤ 30 %

                     Analizės metodai
                      (1)

                  Chinolino geltonojo bendro dažiklių kiekio pašarų priede ir pašaruose nustatymas: spektrofotometrinis metodas, kai bangos ilgis 411 nm (FAO JECFA monografijos Nr. 1, 4 tomas)

                  Nemaistiniai gyvūnai

                  —

                  —

                  25

                              1.

                              Priedo ir premikso naudojimo taisyklėse nurodyti laikymo ir stabilumo sąlygas.

                              2.

                              Sauga: tvarkant produktą reikia naudoti kvėpavimo takų apsaugos priemones, dėvėti apsauginius akinius ir mūvėti pirštines.

                  2025 m. kovo 9 d.

         (1)  Išsamų analizės metodų aprašymą galima rasti Europos Sąjungos etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2015 m. spalio 6 d. Komisijos įgyvendinimo reglamentas (ES) 2015/1800 dėl tam tikrų prekių klasifikavimo Kombinuotojoje nomenklatūroje

text:
8.10.2015

               LT

               Europos Sąjungos oficialusis leidinys

               L 263/16

         KOMISIJOS ĮGYVENDINIMO REGLAMENTAS (ES) 2015/1800
   2015 m. spalio 6 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdamas į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2015 m. spalio 6 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinio direktorato generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Nešiojamasis elektroninis aparatas, kurio matmenys 7 × 60 × 110 mm, o svoris – 100 g, sudarytas iš šių viename plastikiniame korpuse sumontuotų pagrindinių sudedamųjų dalių:

                              —

                              spalvinio LED vaizduoklio su jutikliniu ekranu, kurio įstrižainė – 8,9 cm (3,5 colio), o skiriamoji geba – 960 × 640 pikselių,

                              —

                              centrinio procesoriaus,

                              —

                              256 MB RAM atmintinės,

                              —

                              32 GB talpos atmintinės,

                              —

                              belaidžio prisijungimo prie kitų aparatų ir interneto modulio;

                              —

                              įkraunamosios ličio baterijos,

                              —

                              garsiakalbio,

                              —

                              mikrofono,

                              —

                              judamų ir nejudamų vaizdų fiksavimo kameros.

                        Jame yra šios sąsajos:

                              —

                              jungtis aparatui įkrauti ir jam prijungti prie kitų aparatų, kaip antai automatinio duomenų apdorojimo (ADA) mašinos, ir

                              —

                              3,5 mm kištukinė jungtis.

                        Naudodamasis aparatu naudotojas gali, be kita ko, jungtis prie interneto, atsisiųsti, vykdyti ir keisti taikomąsias programas, gauti ir siųsti elektroninius laiškus, žaisti žaidimus, taip pat atsisiųsti, įrašyti ir atkurti muziką, vaizdo įrašus ir nuotraukas.

                  8471 30 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba, 84 skirsnio 5 pastabos A dalimi ir KN kodus 8471 ir 8471 30 00 atitinkančiais prekių aprašymais.
                  Aparatas skirtas dviem ar daugiau viena kitą papildančių arba alternatyvių funkcijų (duomenų apdorojimo, belaidžio tinklo ryšio, garso ir vaizdo įrašymo ir atkūrimo, judamų ir nejudamų vaizdų fiksavimo, nejudamų ir judamų vaizdų rodymo) atlikti, kaip apibrėžta XVI skyriaus 3 pastaboje.
                  Atsižvelgiant į objektyvias aparato charakteristikas, visų pirma į tai, kad jį naudojant galima atsisiųsti, saugoti, keisti ir vykdyti programas, jo pagrindinė funkcija yra duomenų apdorojimas (taip pat žr. SS klasifikavimo išvadas 8471.30/2, 3 ir 4). Kitos funkcijos laikytinos antrinėmis.
                  Todėl aparatas klasifikuotinas kaip nešiojamoji automatinio duomenų apdorojimo mašina, sverianti ne daugiau kaip 10 kg, sudaryta bent iš pagrindinio procesoriaus, klaviatūros ir vaizduoklio, priskiriant KN kodą 8471 30 00.